**ZAPISNIK SA 23. SJEDNICE GRADSKOG VIJEĆA GRADA CRIKVENICE ODRŽANE 30. srpnja 2019.**

**u prostorijama Gradske vijećnice u Crikvenici, Vinodolska 1**

**Nazočni članovi Gradskog vijeća:**

TOMISLAV MIOČIĆ

BORIS BORAS

JOSIP FRIŠ

BERNARD VUKOJA

PAULO KRMPOTIĆ

ZDRAVKO PERNAR

IVANA ŠEVERDIJA

MATO GAVRAN

PREDRAG ANTIĆ

BRANKO KLEKOVIĆ

MARIO KRUŽIĆ

DAVORKA VUKELIĆ

SONJA POLONIJO

GRACIJAN ČOP

VLADO STRINAVIĆ

EMIN ČAJLAKOVIĆ

ŽARKO STILIN

**Sjednici su nazočni:**

Gradonačelnik Grada Crikvenice Damir Rukavina, zamjenica gradonačelnika Ivona Matošić Gašparović, pročelnica Upravnog odjela za društvene djelatnosti i lokalnu samoupravu Jasminka Citković, pročelnica Upravnog odjela za komunalni sustav i zaštitu okoliša Stanka Car, pročelnica Upravnog odjela za financije, turizam i gospodarstvo Jasna Perhat, pročelnica Upravnog odjela za investicije, prostorno uređenje i imovinu Vjekoslava Glavan, Tena Peričić – viši stručni suradnik za odnose s javnošću, Sara Kolak – viši administrativni referent- tajnik, Dubravka Pobor stručna suradnica za pripremu sjednica Gradskog vijeća i kolegij, ravnateljica Osnovne škole Zvonka Cara Desiree Pečaver, ravnateljica Osnovne škole Vladimira Nazora Deana Čandrlić Zorica, ravnateljica Dječjeg vrtića Radost Crikvenica Martina Magaš, ravnateljica Gradske knjižnice i čitaonice Irena Krmpotić, ravnateljica Muzeja Grada Crikvenice Silvija Huljina, zapovjednik JVP Grada Crikvenice Robert Hrelja, zamjenik direktora Eko Murvice Marijo Jelčić, Veselko Mutavgjić – član Uprave VIO Vodovod Žrnovnica Crikvenica, predstavnici medija, Novi list – Nataša Car, Ivica Šubat - Internet portal Crikva.hr, Internet TV - Rade Puhar.

**Aktualni sat**

**Paulo Krmpotić** upozorava na postavljanje antene – bazne stanice na hotelu Selce, koji se nalazi u blizini vrtića i škole u Selcu. Postavlja pitanje da li je teleoperater pribavio sve potrebne dozvole za postavljanje antene i da li je od Grada zatražena dozvola. Naglašava da je u tijeku potpisivanje peticije u Selcu. Zamjenica gradonačelnika Ivona Matošić odgovara da je Grad vlasniku objekta uputio dopis vezano za postavljanje antene nakon upita Dječjeg vrtića i nekolicine građana međutim odgovor još nije dobio a u međuvremenu je stigla i peticija građana. Podržavamo peticiju građana i ispitati ćemo koliki je štetan utjecaj postavljanja antene i u tom smislu dalje djelovati.

**Mato Gavran** naglašava da četvrti puta postavlja pitanje stanja nadvožnjaka na magistrali na Tončićevu u Crikvenici. Naime za ovih obilnih kiša urušio se je zid na privatni posjed. Hrvatske su ceste već bile pozivane da to saniraju ali još uvijek nije ništa učinjeno.Također je potrebno obeštetiti vlasnika privatnog posjeda. Zamjenica gradonačelnika odgovara da nema saznanja o ovom događaju te da će isto provjeriti.

**Emin Čajlaković** postavlja pitanje zašto komunalni redari kupe ručnike gostiju sa plaže iza 7,oo sati. Smatra da to nije uredu , jer je gost ostavio ručnik i otišao na kavu. Nadalje daje primjedbu na dodjelu nagrada na održanom festivalu Neki naši klinci i predlaže da se ubuduće za pobjednike osigura prikladnija nagrada. Naime pobjednica festivala dobila je za nagradu knjigu Kuharica naših nona i propagandne prospekte Grada Crikvenice. Pročelnica Stanka Car odgovara ako se radi o istim turistima vezano za pokupljene ručnike zaprimljen je mail i ručnici su odmah vraćeni. Ukoliko se ručnici u jutanjim satima zateknu na plaži prilikom čišćenja plaže kupe se jer se smatraju otpadom. Emin Čajlaković nije zadovoljan odgovorom i naglašava da su gosti već 10 godina u Crikvenici, dolaze na plažu zbog vrućine u ranim jutarnjim satima i dok odlaze na kavu nestanu im ručnici. Zamjenica gradonačelnika Ivona Matošić Gašparović odgovara da Grad ne sugerira organizatoru što će se pokloniti pobjednicima, a slaže se da nagrada treba biti kvalitetnija te će se iduće godine voditi računa o tome.

**Boris Boras** postavlja pitanje da li je postignut koncenzus oko poduzetničke zone. Postavlja pitanje da li je napravljen popis gradske imovine i da li isti može biti javno dostupan. Gradonačelnik odgovara da se ne treba postizati koncenzus, da poduzetničku zonu imamo u okviru agro zone te će biti predložena i zona zdravstvenog turizma. Zamjenica gradonačelnika Ivona Matošić Gašparović odgovara da registar imovine postoji u Gradu i nije potrebna javna objava jer su internetski dostupne sve vlasničke knjige. Boris Boras nije zadovoljan odgovorom i naglašava da Ministarstvo RH ima popis državne imovine javno objavljen i ne vidi razloga zašto to ne bi bilo i sa imovinom Grada.

**Branko Kleković** postavlja pitanje šta je sa nogostupom kod trgovačkog centra Spar odnosno od gumiservisa do trgovačkog centra. Drugo je pitanje da li se nešto poduzima sa projektom smeđe signalizacije. Pročelnica Stanka Car odgovara da radnje vezane za nogostup kod Spara ima pozitivne pomake odnosno da su Hrvatske ceste dale pozitivne uvjete. Projekt smeđe signalizacije završava se ove godine.

**Sonja Polonijo** postavlja pitanje da li će Grad bolje pripremiti iduću turističku sezonu. Smatra da se je i ova mogla pripremiti puno bolje. Pročitala je tekstove portala koji govore o turističkoj sezoni.. Također navodi da je Mjesni odbor centar napravio popis radnji koje bi trebale prethoditi turističkoj sezoni. Nadalje pita kada će se nabaviti „bovica“ za meteorološku stanicu. Smatra da bi se na info stupu trebale očitavati temperature mora i zraka. Zamjenica gradonačelnika Ivona Matošić Gašparović odgovara da se nada da će se iduća sezona bolje pripremiti i da ne bi htjela komentirati vijesti iz portala. Pročelnica Car Stanka odgovara da je proces nabave bovice u tijeku.

**Žarko Stilin** upućuje čestitke Matiji Caru članu kadetske rukometne reprezentacije na osvojenom odličju na svjetskom prvenstvu. Vezano za pitanje vijećnika Klekovića traži pisani odgovor što će se poduzeti ili se poduzima za rješenje pješačkih nogostupa i pješačkih prelaza na predjelu trgovačkog centra Spar. Dodaje da je samo pitanje dana kada će netko na tom predjelu nastradati. Nastavlja sa drugim pitanjem koje isto traži u pisanom obliku, kako riješiti prijelaz preko magistrale kod Karlovačke pivovare u Selcu. Treće je pitanje za koje traži pisani odgovor što se događa sa Puntom Selačkom – ljudi nelegalno ljetuju u kućicama, imaju struju i vodu, a ugovore nisu potpisali odnosno nisu se javili na raspisani natječaj. Nadalje postavlja pitanje da li Grad ima saznanja da se na predjelu Barbare iznad Selaca nalaze kamperi koji nelegalno kampiraju. Zamjenica gradonačelnika Ivona Matošić Gašparović odgovara da će za nelegalno kampiranje na Barbari komunalni redari pojačati kontrolu.

**Vlado Strinavić** traži pisani odgovor na pitanje koji je status Vile Istranke u Crikvenici.

**Gracijan Čop** naglašava da je prometnica u Jadranovu koja je vezana za radove na luci Perčin u veoma lošem stanju. Izvođač radova nije doveo prometnicu u prvobitno stanje. Nadalje postavlja pitanje vezano za glavnu gradsku plažu odnosno da li će itko i u kojem periodu na istu dobiti koncesiju. Na gradskoj plaži je danas jako loše stanje, nema nikakvog sadržaja, očito župana nije briga za to jer ne želi koncesioniranje plaže. Zamjenica gradonačelnika Ivona Matošić Gašparović odgovara da su radovi na luci Perčin ušli u kašnjenje i činjenica je da je cesta devastirana i da je samo bačen beton. Za glavnu gradsku plažu koncesija još nije raspisana a razlog nam nije poznat.

**Zdravko Pernar** postavlja pitanje kakav je objekt postavljen na vrhu velike palade u Crikvenici. Među građanstvom šire se razne priče uz ostalo da će to biti ugostiteljski objekt. Zamjenica gradonačelnika Ivona Matošić Gašparović odgovara da je teško odgovoriti o čemu se radi ali ugostiteljski objekt ne bi trebao biti ukoliko nema odobrenja. Smatra da iako se radi o Lučkom području da bi se takvi objekti trebali predvidjeti planom lokacija.

**Mario Kružić** postavlja pitanje vezano za pauka kojeg ove sezone nema u prometu Crikvenice te naglašava da je EKO Murvica registrirana za obavljanje djelatnosti „pauka“ te je rješavanju problema trebalo prići ovim putem. Vezano za razvoj turizma postavlja pitanje zašto se je Odbor za destinacijski menadžment sastao samo dva puta u dvije godine a zadnji puta je to bilo pred godinu dana. Pita da li će Odbor započeti sa svojim radom. Upozorava na izgled zapuštene i urušene zgrade prekršajnog suda koja je u vlasništvu Grada i nalazi se nasuprot zgrade Gradske uprave. Nadalje postavlja pitanje kojim se je načelima vodio gradonačelnik predlažući članove Nadzornog odbora novoosnovane tvrtke VIO Žrnovnica Crikvenica Vinodol d.o.o., odnosno da li je prilikom predlaganja važno obrazovanje i stručnost imenovanih te koliko iznosi naknada članova i da li se isplaćuje po sjednici ili mjesečno. Marijo Jelčić zamjenik direktora EKO Murvice odgovara da je raspisan natječaj za pauka ali nije stigla niti jedna ponuda. Na ponovljenom natječaju stigla je jedna ponuda iz Varaždina, koju smo prihvatili i radnje za funkcioniranje pauka su u tijeku. Inače EKO Murvica razmišlja o nabavi vlastitog vozila. Zamjenica gradonačelnika Ivona Matišić Gašparović obrazlaže da je problem ne sastajanja Destinacijskog menedžmenta bio u kvorumu. Kako se je pokazalo da taj model nije dobar Strategija je predvidjela drugi način upravljanja destinacijom kroz 12 operativnih tijela koja će pokrivati određene ciljeve i upravo je u tijeku formiranje narečenih tijela. Kada se radi o zgradi prekršajnog suda uskoro će biti raspisan natječaj za prodaju iste. Kada se radi o načelima imenovanja članova nadzornih odbora načelo je da budu imenovani stručni ljudi, ljudi koji će moći vršiti tu funkciju. Mario Kružić nije zadovoljan odgovorima i napominje po prvom pitanju da bi se EKO Murvica samostalno trebala baviti djelatnošću „pauka“ i to tijekom cijele godine. Nisam dobio odgovor vezano za Nadzorni odbor VIO koliko iznosi naknada i kako se isplaćuje, a kada se radi o zgradi prekršajnog suda zanima ga da li su komunalni redari sukladno članku 16. Odluke o komunalnom redu kaznili vlasnika zbog narušenog izgleda i statike koja ugrožava sigurnost pješaka.Svjesno krši poslovnik i kao ravnatelj Lučke uprave odgovara da Grad dobro zna što se radi na veloj paladi jer je Gradu dostavljen pisani odgovor koji je zaprimljen a isto tako Grad je dobio rješenje Hidrograđevnog inspektora Ministarstva mora, prometa i infrastrukture te za sada tu nema nikakvih nedoumica. Gradonačelnik obrazlaže da u prostornom planu decidirano piše da se objekti postavljaju prema godišnjem planu lokacija a ista lokacija nije u godišnjem planu, odnosno nije ni zatraženo da se uvrsti u godišnji plan.

**Predrag Antić** upozorava na kršenje članka 68. Poslovnika. Nadalje daje primjedbu da predsjednik dozvoljava vrijeđanje na sjednici.

**Sonja Polonijo** nakon produženja aktualnog sata napominje da je u novom Zakonu o vodnim uslugama rečeno da uprava novoosnovanih poduzeća pa tako i VIO Žrnovnica Crikvenica Vinodol može biti jednočlana što znači jedan direktor koji je upisan u sudski registar i njegov zamjenik koji se ne upisuje u sudski registar. Postavlja pitanje koga će predložiti za direktora predstavnici Grada Crikvenice u Skupštini VIO-a. Zamjenica gradonačelnika Ivona Matošić Gašparović obrazlaže da je drugi član prokurist te ima iste ovlasti kao i direktor.

**Davorka Vukelić** postavlja pitanje da li je Grad zaprimio odgovor Županijske Lučke uprave kao i mišljenje Ministarstva mora, prometa i infrastrukture u svezi objekta na Veloj paladi u Crikvenici i kada je donijet Godišnji plan lokacija. Nadalje postavlja pitanje zašto su dana 04. kolovoza održana u Gradu Crikvenici dva velika koncerta u Selcima Vigor a u Jadranovu Prljavo kazalište. Kako predstavnika TZ nema na sjednici predsjednik je odgovorio da će se dati pisani odgovor. Zamjenica gradonačelnika Ivona Matošić Gašparović odgovara da je Ministarstvo u svom dopisu navelo da nije nadležno za tumačenje predmeta. Potvrdila je kako je Godišnji plan lokacija donijet ali ne zna točno datum.

**Predsjednik Gradskog vijeća** osvrnuo se je na povredu poslovnika navodeći da je vijećnik Mario Kružić nakon četiri pitanja davao odgovor koji po poslovniku nema pravo, a isto tako i gradonačelnik koji je na tu temu dao obrazloženje.

Nakon aktualnog sata Dubravka Pobor izvršila je prozivku a predsjednik je utvrdio da je sjednici nazočno 17 vijećnika.

Dao je predloženi dnevni red na glasovanje te su vijećnici jednoglasno potvrdili slijedeći

**D N E V N I R E D**

1. Verifikacija Zapisnika sa 22. sjednice Gradskog vijeća,
2. Prijedlog odluke o dodjeli javnih priznanja Grada i proglašenju počasnog građanina Grada Crikvenice - Referat Komisije za dodjelu priznanja
3. Prijedlog odluke o izmjeni odluke o komunalnoj naknadi
4. Prijedlog zaključka u svezi dostave ponude radi kupnje nekretnina – skladišna hala sa okolnim zemljištem u Selcu
5. Prijedlog zaključka za davanje odobrenja Gradonačelniku u svezi stjecanja -darovanje materijalne imovine (višak iskopa-mineralna sirovina)
6. Prijedlog odluke o ukidanju statusa javnog dobra - k.o. Crikvenica, Basaričekova
7. Prijedlog odluke o ukidanju statusa javnog dobra - k.o. Crikvenica, Ribarska
8. Prijedlog odluke o ukidanju statusa javnog dobra - k.o. Crikvenica, Put Sopaljske

**TOČKA 1. Verifikacija Zapisnika sa 22. sjednice Gradskog vijeća**

Mario Kružić dao je ispravku u dijelu kada je postavljao pitanja. Riječ Godišnji plan koncesija treba zamjeniti riječju Plan upravljanja pomorskim dobrom. Prihvaćajući primjebu Maria Kružića vijećnici su jednoglasno sa

17 glasova ZA

0 glasova PROTIV

0 SUZDRŽANA glasa

donijeli

**Z A K L J U Č A K**

Verificira se Zapisnik sa 22. sjednice Gradskog vijeća Grada Crikvenica.

**TOČKA 2. Prijedlog odluke o dodjeli javnih priznanja Grada i proglašenju počasnog građanina Grada Crikvenice - Referat Komisije za dodjelu priznanja**

Prijedlog odluke obrazložio jue predjednik Komisije za dodjelu priznanja Zdravko Pernar.

Kako primjedbi nije bilo prišlo se je pojedinačnom glasovanju. Kako su svi prijedlozi pojedinačno jednoglasno prihvaćeni vijećnici su sa

17 glasova ZA

0 glasova PROTIV

0 SUZDRŽANA glasa

Prihvatili Prijedlog i donijeli

**O D L U K U**

o dodjeli javnih priznanja Grada i proglašenju počasnog građanina Grada Crikvenice

*(tekst odluke KLASA: 060-01/19-01/01, URBROJU:2107/1-04/11-19-13 prileži zapisniku i čini njegov sastavni dio)*

**TOČKA 3. Prijedlog odluke o izmjeni odluke o komunalnoj naknadi**

Prijedlog odluke obrazložila je zamjenica gradonačelnika Ivona Matošić Gašparović.

U raspravi je sudjelovala Sonja Polonijo.

Vijećnici su sa

10 glasova ZA

0 glasova PROTIV

4 SUZDRŽANA glasa

prihvatili Prijedlog i donijeli

**O D L U K U**

o izmjeni Odluke o komunalnoj naknadi

*(tekst Odluke KLASA: 363-01/19-01/173,URBROJ:2107/01-06/02-19-6 prileži zapisniku i čini njegov sastavni dio).*

**TOČKA 4. Prijedlog zaključka u svezi dostave ponude radi kupnje nekretnina – skladišna hala sa okolnim zemljištem u Selcu**

Silvio Ratković, voditelj Odsjeka za upravljanje imovinom dao je obrazloženje vezano za Prijedlog zaključka.

U raspravi su sudjelovali Branko Kleković, Mario Kružić, Mato Gavran, Žarko Stilin i gradonačelnik.

Vijećnici su sa

12 glasova ZA

0 glasova PROTIV

5 SUZDRŽANIH glasa

prihvatili Prijedlog i donijeli

**Z A K L J U Č A K**

Gradsko vijeće Grada Crikvenice ovlašćuje gradonačelnika Grada Crikvenice da ponudi vlasniku zastupanom po odvjetničkom društvu Krsnik&Partneri iz Zagreba, Boškovićeva 8/I, kupnju nekretnina u njegovom vlasništvu i suvlasništvu, a sve sukladno Zaključku gradonačelnika od 19. srpnja 2019. godine**.**

*(tekst Odluke KLASA:940-01/19-01/55, UR.BROJ:2107/01-04/11-19-5 prileži zapisniku i čini njegov sastavni dio)*

**TOČKA 5. Prijedlog zaključka za davanje odobrenja Gradonačelniku u svezi stjecanja -darovanje materijalne imovine**

Silvio Ratković, voditelj Odsjeka za upravljanje imovinom dao je obrazloženje vezano za Prijedlog zaključka.

U raspravi je sudjelovao Mario Kružić.

Vijećnici su sa

16 glasova ZA

0 glasova PROTIV

0 SUZDRŽANIH glasa

prihvatili Prijedlog i donijeli

**Z A K L J U Č A K**

Gradsko vijeće Grada Crikvenice potvrđuje ovjeru gradonačelnika Grada Crikvenice na Ugovor o darovanju viška iskopa br. 581-03/2018 od 16. srpnja 2019. godine, koji Ugovor je potpisan sa Ministarstvom državne imovine i čime je isti Ugovor postao pravovaljan.

*(tekst Zaključka KLASA:940-06/18-01/57 UR.BROJ:2107/01-04/11-19-7 prileži zapisniku i čini njegov sastavni dio)*

**TOČKA 6. Prijedlog odluke o ukidanju statusa javnog dobra - k.o. Crikvenica, Basaričekova**

Silvio Ratković, voditelj Odsjeka za upravljanje imovinom dao je obrazloženje po Prijedlogu odluke.

U raspravi je sudjelovao Mario Kružić.

Vijećnici su sa

17 glasova ZA

0 glasova PROTIV

0 SUZDRŽANIH glasa

prihvatili Prijedlog i donijeli

**O D L U K U**

o ukidanju statusa javnog dobra

*(tekst Odluke KLASA:940-101/18-01/54, UR:BROJ:2107/01-07/05-19-4 prileži Zapisniku i čini njegov sastavni dio)*

**TOČKA 7. Prijedlog odluke o ukidanju statusa javnog dobra - k.o. Crikvenica, Ribarska**

Silvio Ratković, voditelj Odsjeka za upravljanje imovinom dao je obrazloženje po Prijedlogu odluke.

Vijećnici su sa

17 glasova ZA

0 glasova PROTIV

0 SUZDRŽANIH glasa

prihvatili Prijedlog i donijeli

**O D L U K U**

o ukidanju statusa javnog dobra

*(tekst Odluke KLASA:940-101/18-01/84, UR:BROJ:2107/01-07/05-19-4 prileži Zapisniku i čini njegov sastavni dio)*

**TOČKA 8. Prijedlog odluke o ukidanju statusa javnog dobra - k.o. Crikvenica, Put Sopaljske**

Silvio Ratković, voditelj Odsjeka za upravljanje imovinom dao je obrazloženje po Prijedlogu odluke.

Vijećnici su sa

17 glasova ZA

0 glasova PROTIV

0 SUZDRŽANIH glasa

prihvatili Prijedlog i donijeli

**O D L U K U**

o ukidanju statusa javnog dobra

*(tekst Odluke KLASA:940-101/18-01/99, UR:BROJ:2107/01-07/05-19-5 prileži Zapisniku i čini njegov sastavni dio)*

Dovršeno u 21,00 sat.

Stručna referentica za pripremu sjednica Predsjednik Gradskoga vijeća

Gradskog vijeća i arhivu Josip Friš,mag.ing.el.

Dubravka Pobor